ศูนย์เทคโนโลยี อิเล็กทรอนิกส์และคอมพิวเตอร์แห่งชาติ เตรียมจัดงาน มหกรรมประกวดเทคโนโลยีสารสนเทศแห่งประเทศไทย ครั้งที่ 18 ระหว่างวันที่ 13-15 มีนาคมนี้
นางสาวกัลยา อุดมวิทิต รองผู้อำนวยการศูนย์เทคโนโลยี อิเล็กทรอนิกส์และคอมพิวเตอร์แห่งชาติ เปิดเผยว่า ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (nectec) ร่วมกับหน่วยงานที่เกี่ยวข้อง เตรียมจัดงานมหกรรมประกวดเทคโนโลยีสารสนเทศแห่งประเทศไทย ครั้งที่ 18 (The Eighteenth Thailand IT Contest Festival: IT 2019) ระหว่างวันที่ 13-15 มีนาคม 2562 ห้องประชุมไอซ์แลนด์ฮอลล์ ชั้น 3 ศูนย์การค้าแฟชั่นไอส์แลนด์ โดยเปิดให้เยาชนสามารถนำเสนอผลงาน โครงงานทางด้านวิทยาศาสตร์ รวมถึงการโปรแกรมคอมพิวเตอร์ เพื่อเผยแพร่สู่สาธารณชน ซึ่งเยาวชนที่เข้าร่วมโครงการดังกล่าวจะได้เรียนรู้และมีประสบการณ์ในการพัฒนาโครงงาน รวมถึงการนำเสนอผลงานของเยาวชนเอง ซึ่งภายในงานมีกิจกรรมที่น่าสนใจ ได้แก่ การประกวดโครงงานของนักวิทยาศาสตร์รุ่นเยาว์ (Young Scientist Competition: YSC) การแข่งขันพัฒนาโปรแกรมคอมพิวเตอร์แห่งประเทศไทย (National Software Contest: NSC) การประกวดวงจรอิเล็กทรอนิกส์รุ่นเยาว์ ( Youth’s Electronics Circuit Contest: YECC) และ โครงการต่อกล้าให้เติบใหญ่ ทั้งนี้ขอเชิญชวนผู้ที่สนใจสามารถเข้าร่วมชมผลงานของเยาวชนในวันและเวลาดังกล่าว